als_Latn dik_Latn sag_Latn
Ashton Kutcher i përlot të gjithë me dedikimin për bashkëshorten dhe fëmijët
Ata dy janë ndër çiftet më simpatike në Hollywood dhe shpesh i kemi parë edhe në role përkrah njëri-tjetrit. Po flasim për Ashton Kutcher dhe Mila Kunis, të cilët janë bashkë që prej vitit 2015.
Së fundmi, aktori i njohur i “Guess Who” i ka kushtuar bashkëshortes së tij një fjalim të gjatë dhe prekës gjatë marrjes së çmimit “Personazhi i mirë në një rol kryesor”, në Iowa, SHBA.
“Pavarësisht se jeta nuk të sjell gjëra në mënyrë direkte, të gjitha gjërat që ndodhin, ndodhin për ty”, – ka thënë Kutcher. “Për sa kohë ke dashuri, mirësi, optimizëm dhe ndjek diçka shumë të madhe me zemër, duhet ta konsiderosh veten me të vërtetë me fat. Pra, ky çmim është për ju: për familjen time, për prindërit e mi, për bashkëshorten time, e cila më shkelmon çdo ditë [me shaka]!”.
“Domethënë, mëngjesin e sotëm u zgjova dhe filloi me të njëjtin avaz”, – ka shtuar ai. “Mendova se isha i paparë ngaqë u zgjova herët dhe ndihmova fëmijët të bëhen gati për shkollë para se të zgjohej ajo. Ndërkohë, kur u zgjua, ishte këtu: “Pra, tani do të sillesh sikur je i lodhur? Unë e bëj çdo ditë , hajde mos bëj kot!”.
Por ky s’ishte i vetmi detaj që Ashton tregoi për familjen e tij.
“Ama, mësimi më i madh që kam marrë ka qenë nga fëmijët e mi. Kur u bëra baba dhe i mora në krahë…nuk e di…ishte ndjenja më e mrekullueshme që kam përjetuar ndonjëherë. Dhe kur i pashë në sy, gjëja e parë që mendova ishte: Duhet të marr prindërit e mi në telefon. E kështu bëra. Pasi i mora, u thashë: “Më vjen keq, sepse nuk e kisha kuptuar kurrë sa më kishit dashur”.
Me thënë të drejtë, me këtë deklaratë Kutcher na preku të gjithëve. Nuk ndodh shpesh që aktorët të mbajnë të tilla fjalime. /Blitz.al/
als_Latn als_Latn als_Latn als_Latn als_Latn als_Latn als_Latn als_Latn